钦定古今图书集成/明伦汇编/闺媛典/第050卷 > 王良妻
## 钦定古今图书集成/明伦汇编/闺媛典/第050卷 > 王良妻

按《备遗录》：“浙江按察使王良，壬午六月闻难，恸哭，誓
必死。会召良，良集本司及各道印于私第，嗟叹者久
之。妻问其故，良曰：‘我分应死，顾思所以处汝耳’。妻曰：
‘我则不难处。君为男子，乃为妇人谋乎’？”遂投池水而
死。

按《开封府志》：“王良妻，失其姓。建文帝时，良为浙江按
察使。文皇靖难，良自焚，氏投池中死。”